30.7.2009 Jurnalul Oficial al Uniunii Europene L 198/83 DECIZIA COMISIEI din 29 iulie 2009 privind o contribuție financiară a Comunității la măsurile de urgență întreprinse pentru combaterea gripei aviare în Cloppenburg, Germania, în decembrie 2008 și ianuarie 2009 [notificată cu numărul C(2009) 5869] (Numai textul în limba germană este autentic) (2009/581/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (!), în special articolul 3 alineatul (3) și articolul 3a alineatul (1), întrucât: (1) Gripa aviară este o maladie infecțioasă virală a păsărilor de curte şi a altor păsări în captivitate, având un impact grav asupra profitabilității fermelor avicole, care cauzează perturbarea comerţului intracomunitar și a exportului către țări terţe. (2)  În cazul unui focar de gripă aviară, există riscul ca agentul patogen să se răspândească la alte exploatații avicole din statul membru respectiv, dar şi în alte state membre şi țări terţe, prin intermediul comerţului cu păsări de curte vii sau cu produse provenite de la acestea. (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare (?) stabileşte măsuri care trebuie puse în aplicare imediat de către statele membre, în regim de urgență, în cazul unui focar, în scopul de a preveni răspândirea ulterioară a virusului. (4) Decizia 90/424/CEE stabilește procedurile care regle- mentează contribuția financiară comunitară pentru măsuri veterinare specifice, inclusiv măsuri de urgență. În conformitate cu articolul 3a din respectiva decizie, statele membre obțin o contribuție financiară la costurile anumitor măsuri pentru eradicarea gripei aviare. (5)  La articolul 3a alineatul (3) prima şi a doua liniuţă din Decizia 90/424/CEE se stabilesc normele privind procentajul costurilor suportate de statele membre care pot fi acoperite de contribuția financiară comunitară. () JO L 224, 18.8.1990, p. 19. () JO L 10, 14.1.2006, p. 16. (6)  Plata unei contribuții financiare comunitare la măsurile de urgență de eradicare a gripei aviare face obiectul normelor stabilite de Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a măsurilor de urgență și a campaniei de combatere a anumitor boli ale animalelor în temeiul Deciziei 90/424/CEE a Consiliu- lui (2). (7)  În decembrie 2008 și ianuarie 2009, în Cloppenburg, Germania, au apărut focare de gripă aviară. În confor- mitate cu Directiva 2005/94/CE, Germania a luat măsuri pentru combaterea acestor focare. (8)  Germania şi-a respectat în întregime obligațiile tehnice și administrative în conformitate cu articolul 3 alineatul (3) din Decizia 90/424/CEE şi cu articolul 6 din Regula- mentul (CE) nr. 349/2005. (9)  La 5 februarie 2009 şi la 6 martie 2009, Germania a prezentat o estimare a costurilor suportate pentru aplicarea măsurilor de eradicare a gripei aviare. (10) Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Contribuția financiară comunitară către Germania Germania poate beneficia de o contribuție financiară comunitară pentru costurile suportate de acest stat membru pentru aplicarea măsurilor de combatere a gripei aviare în Cloppenburg în decembrie 2008 și ianuarie 2009, în conformitate cu articolul 3a alineatele (2) și (3) din Decizia 90/424/CEE. Articolul 2 Modalităţi de plată În conformitate cu articolul 1, o primă tranşă în valoare de 2 000 000 EUR este plătită ca parte a contribuției financiare a Comunităţii. () JO L 55, 1.3.2005, p. 12.